โดนแมวที่หอกัดค่ะ แมวกัดแล้วเป็นแผลเล็กมากค่ะ(เท่าเข็มเจาะ) แต่เลือดไหลค่ะแต่ตอนนี้หยุดไหลแล้ว พอโดนเสร็จเลยรีบมาล้างแผลกับสบู่ค่ะ อยากทราบว่าต้องฉีดยาไหมคะ
สวัสดีค่ะ การถูกแมวกัดจนมีเลือดออก แม้จะมีขนาดเล็ก ก็อาจเสี่ยงต่อการติดเชื้อพิษสุนัขบ้าได้ ดังนั้นควรฉีดวัคซีนป้องกันพิษสุนัขบ้าค่ะอย่างไรก็ตาม หากเป็นแมวที่เลี้ยงให้อยู่แต่เฉพาะในเขตหอพัก ไม่มีสัตว์อื่นเข้ามาในหอพัก และได้ฉีดวัคซีนพิษสุนัขบ้ามาอย่างต่อเนื่องทุกปี อาจใช้วิธีการเฝ้าสังเกตอาการแมวไปก่อนก็ได้ โดยหากแมวไม่มีตายภายใน 4-5 วัน แสดงว่าแมวไม่ได้เป็นโรคพิษสุนัขบ้า และก็ไม่จำเป็นต้องไปฉีดวัคซีนค่ะนอกจากนี้ หากไม่เคยได้รับการฉีดวัคซีนบาดทะยักกระตุ้นในช่วง 5 ปีที่ผ่านมา ควรพิจาณาฉีดวัคซีนกระตุ้นค่ะ เนื่องจากบาดแผลที่เกิดจากสัตว์กัด ถือเป็นบาดแผลสกปรกค่ะสำหรับบาดแผล หลังจากล้างทำความสะอาดแล้ว ควรใส่ยาฆ่าเชื้อ เช่น โพวิโดน ไอโอดีน ด้วยและหลีกเลี่ยงการโดนน้ำจนกว่าแผลจะหายค่ะ